|  |  |  |
| --- | --- | --- |
| REPUBLICA MOLDOVA**CONSILIUL****RAIONAL HÎNCEŞTI**MD-3401, mun. Hînceşti, str. M. Hîncu, 138tel. (269) 2-20-58, fax (269) 2-20-57,E-mail: consiliul@hincesti.md |  | РЕСПУБЛИКА МОЛДОВА**РАЙОННЫЙ****СОВЕТ ХЫНЧЕШТЬ**МД-3401, м. Хынчешть, ул. М.Хынку, 138тел. (269) 2-20-58, факс (269) 2-20-57,E-mail: consiliul@hincesti.md |

**Proiect**

 **D E C I Z I E**

 mun.Hîncești

**din \_\_\_\_\_\_\_\_\_\_\_\_2024 nr. 07/\_\_\_\_**

**Cu privire la Hotărârea Judecătoriei Hîncești,**

**sediul Ialoveni din 22 iunie 2023**

 Potrivit prevederilor art. 50 alin.(4) a Legii privind administrația publică locală nr.436 din 28-12-2006 ” Mandatul preşedintelui şi cel al vicepreşedintelui raionului încetează odată cu mandatul consiliului raional”*,*

Ținând cont de faptul că mandatele de vicepreședinți ai raionului Hîncești, pentru perioada anilor 2019-2023 au încetat de drept, inclusiv a dnei Brînză Olesea, odată cu validarea mandatelor consiliului în legislatura nouă, fapt confirmat prin Hotărârea nr.72 din 22 noiembrie 2023 ”cu privire la confirmarea legalității alegerilor locale generale din 5 noiembrie 2023, în circumscripția electorală raională, Hîncești nr.20, validarea și atribuirea mandatelor de consilier în Consiliul raional Hîncești și declararea candidaților supleanți în Consiliul raional Hîncești”, aprobată de Consiliul Electoral al Circumscripției Electorale Raionale Hîncești nr.20,

 având la bază nota informativă a specialistului principal (jurist), Sergiu PASCAL, **Notificarea Curții de Apel nr.3ex-54/24 din 21 noiembrie 2024**, privind executarea Hotărârii Judecătoriei Hîncești, sediul Ialoveni din 22 iunie 2023, Legea 100/2017 cu privire la actele normative, art. 90 al Codului Muncii al Republicii Moldova, coroborate cu art.118; 120; 132 Cod Administrativ nr.116/2018, art.art.43,46 din Legea nr.436/2006 privind administraţia publică locală, Consiliul Raional Hînceşti **decide**:

1. Se ia act de **Notificarea Curții de Apel Chișinău nr.3ex-54/24 din 21 noiembrie 2024** și Hotărârea Judecătoriei Hîncești, sediul Ialoveni din 22 iunie 2023 ;
2. Se respinge emiterea actului administrativ individual favorabil privind restabilirea dnei BRÎNZĂ Olesea în funcția de vicepreședinte al raionului (domeniul social), ca urmare a încetării mandatului;
3. Se pune în sarcina Serviciului contabil, dnei VRABIE Svetlana, contabil-şef, șef, Serviciul Contabil, să achite din contul Aparatul Președintelui „alocații centralizate” precizate pe parcusul anului 2024, în beneficiul dnei BRÎNZĂ Olesea, plata pentru întreaga perioadă de absență forțată de la muncă într-o mărime 12 salarii medii lunare ale salariatului, în sumă de \_\_\_\_\_\_\_\_\_\_\_\_\_în corespundere cu prevederile art. 90 al Codului Muncii al Republicii Moldova, precum și un salariu mediu lunar al salariatului în sumă de \_\_\_\_\_\_\_\_\_\_\_\_\_cu titlu de prejudiciu moral în conformitate cu Hotărârea Judecătoriei Hîncești, sediul Ialoveni din 22 iunie 2023;
4. Prezenta decizie se aduce la cunoștință, dnei BRÎNZĂ Olesea, în conformitate cu legislația în vigoare;
5. Controlul asupra executării prezentei decizii se pune în sarcina dlui Iurie LEVINSCHI președintele raionului Hîncești;
6. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării potrivit prevederilor Codului Administrativnr.116/2018.

 **Preşedintele şedinţei \_\_\_\_\_\_\_\_\_\_\_\_\_\_\_\_**

 Contrasemnează:

**Secretarul Consiliului Raional Hînceşti Elena MORARU TOMA**

Inițiat:\_\_\_\_\_\_\_\_\_\_\_\_\_\_\_\_\_\_\_\_\_\_Iurie Levinschi, Președintele raionului,

Elaborat/avizat : \_\_\_\_\_\_\_\_\_\_\_\_\_\_\_\_\_\_\_\_Sergiu Pascal, specialist principal(jurist)

**NOTA INFORMATIVĂ**

**la proiectul Deciziei nr.07/\_\_din \_-\_\_\_\_\_\_\_2024**

**Cu privire la executării Hotărârii Judecătoriei Hîncești,**

**sediul Ialoveni din 22 iunie 2023**

|  |
| --- |
| **1. Cauzele care au condiționat elaborarea proiectului, inițiatorii şi autorii proie ctului** |
| Inițiatorul proiectului de decizie este Preşedintele raionului Raionului Hîncești La 24 decembrie 2020 Consiliului Raional Hînceşti adoptă cu votul a 22 de consilieri decizia nr. 06/03 „Cu privire la încetarea mandatului înainte de termen a vicepreședintelui raionului(domeniu social)”, carea întrat în vigoare la data de 24 decembrie 2020, fiind adusă la cunoștință dnei Brînză Olesea și publicată în Registrul de stat al actelor locale. La 2.04.2021 dna Brînză Olesea a depus o acíune în contencios administrativ împotriva Consiliului raional Hîncești privind anularea deciziei nr. 06/03 „Cu privire la încetarea mandatului înainte de termen a vicepreședintelui raionului(domeniu social)”.Astfel, la data de 22 iunie 2023, de către judecătorul din Judecătoria Hîncești, sediul Ialoveni, a fost emisă Hotărîrea în dosarul nr. 3-31/21 (*dispozitivul se anexeză*). În actul judecătoresc invocat, pe lîngă anularea actului administrativ defavorabil, *restabilirea* lui Brînză Olesea în funcția de vicepreședinte al raionului (domeniul social ), instanța dispune *executarea imediată* a hotărîrii în partea ce ține de *reintegrarea* în serviciu și incasarea unui salariu mediu pentru absență forțată de la lucru. Cu referire la reintegrarea în serviciu, judecătorul face trimitere în mod expres la prevederile art.256 alin.(2) Cod de procedură civilă. Asfel Art. 249 alin.(1) Cod administrativ al Republicii Moldova stabilește fără echivoc că, hotărîrile judecătorești și alte titluri executorii se execută conform prevederilor prezentului capitol. În mod corespunzător, legiuitorul a statuat la art.250 lit.a) din cod că, titluri executorii sînt hotărîrile judecătorești executorii, cu specificarea la art.251 alin.(1) că, hotărîrile judecătoriilor sînt executorii după expirarea termenului de apel. Legiuitorul a consacrat particularitățile procedurii de executare în privința persoanelor juridice de drept public, stabilind la art.253 alin.(3) din Codul administrativ, obligativitatea informării în scris a conducătorului persoanei juridice de drept public despre intenția de executare. Respectiv, norma invocată expres stabilește că, această prevedere nu se aplică în cazul executării ordonanțelor provizorii și în alte cazuri urgente. Or, în situația dedusă examinării nu se pune în discuție executarea vreunei ordonanțe provizorii și nu putem atesta un caz de urgență.În context, dat fiind vizat Consiliul raional Hîncești, în calitate de parte obligată prin hotărîrea judecătorească în cauză să execute imediat o acțiune/adopte un act, este relevant să menționăm că, modul de organizare şi funcţionare a autorităţilor administraţiei publice în unităţile administrativ-teritoriale, implicit a autorității reprezentative şi deliberative a populaţiei unităţii administrativ-teritoriale de nivelul al doilea, este stabilit și reglementat de Legea privind administraţia publică locală Nr.436 din 28-12-2006.Astfel întru realizarea măsurilor de executare a hotărârii**Judecătoriei Hîncești, sediul Ialoveni, din 22 iunie 2023**,  **Consiliului raional Hîncești a fost obligat**să emită actul administrativ favorabil în temeiul căruia să dispună restabilirea lui Brînză Olesea în funcția deținută până la încetarea raporturilor de serviciu. Consiliul raional este în imposibilitate de a executa partea dată a Hotărîrei Judecătorești din motiv că potrivit prevederilor art. 50 alin.(4) a Legii privind administrația publică locală nr.436 din 28-12-2006 ” *Mandatul preşedintelui şi cel al vicepreşedintelui raionului încetează odată cu mandatul consiliului raional”.* Astfel dna Brînză Olesea a fost aleasă ca vicepreședinte a raionului Hîncești prin Decizia Consiliului raional Hîncești nr. 02/03 din 19.11.2019 pe perioada mandatului consiliului raional (noiembrie 2019-noiembrie2023). Potrivit Hotărîrei nr. 72 din 22.11.2023 a Comisiei Electorale Centrale a Republicii Moldova a fost validat mandatul consiliului nou. Reeșind din cele de mai sus Mandatul de vicepreședinte al raionului Hîncești a dnei Brînză Olesea a încetat în luna noiembrie 2023, odată cu mandatul consiliului raionalvechi. |
| **2. Modul de reglementare a problemelor abordate în proiect de cadru normativ în vigoare** |
| Proiectul de decizie se încorporează în sistemul de acte normative în vigoare și anume Codul de Procedură Civilă al Republicii Moldova nr.255/2003, Codul Administrativ al Republicii Moldova nr.116/2018 și Hotărârea Judecătoriei Hîncești, sediul Ialoveni din 22 iunie 2023 |
| **3. Scopul şi obiectivele proiectului**  |
| Proiectul de Decizie Proiectul de decizie este elaborat în scopul executării Hotărârii judecătorești emise de către Judecătoria Hîncești**,** sediul Ialoveni din 22 iunie 2023 |
| **4. Estimarea riscurilor legate de implementarea acestui proiect** |
| Implementarea proiectului de decizie presupune cheltuieli financiare pentru achitarea unui salariu mediu, conform Hotărârii judecătorești emise de către Judecătoria Hîncești**,** sediul Ialoveni din 10 mai 2022 |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. 07/\_\_ din \_\_\_\_\_\_\_\_\_\_\_\_, 2024, **Cu privire la Hotărârea Judecătoriei Hîncești, sediul Ialoveni din 22 iunie 2023** este compatibil cu cadrul normativ în vigoare. Structura și conținutul actului corespund normelor de tehnică legislativă. |

 **Specialist principal (jurist) Sergiu Pascal**